C 214/114
BG
Официален вестник на Европейския съюз
16.6.2023 г.
Четвъртък, 19 януари 2023 r.
P9_TA(2023)0016
Действия на ЕС в отговор на протестите и екзекуциите в Иран Резолюция на Европейския парламент от 19 януари 2023 г. относно действията на ЕС в отговор на протестите и екзекуциите в Иран (2023/2511(RSP)) (2023/C 214/11)
Европейският парламент, — като взе предвид предишните си резолюции относно Иран, и по-специално резолюциите от 6 октомври 2022 г. относно смъртта на Джина Махса Амини и репресиите срещу протестиращите за правата на жените в Иран (1) и от 17 февруари 2022 г. относно смъртното наказание в Иран (2), както и всички други резолюции относно положението с правата на човека в Иран, — като взе предвид резолюцията на Третия комитет на Общото събрание на ООН от 16 ноември 2022 г. относно правата на човека в Иран, — като взе предвид изявлението на Службата на върховния комисар на ООН по правата на човека от 10 януари 2023 г., — като взе предвид изявлението на експертите на ООН от 11 ноември 2022 г., в което Иран бе призован да прекрати осъждането на смърт на мирни демонстранти, — като взе предвид специалната сесия на Съвета на ООН по правата на човека относно Ислямска република Иран, която се проведе на 24 ноември 2022 г., и резолюцията, приета на тази сесия, — като взе предвид докладите на специалния докладчик на ООН от 22 септември 2022 г., 18 юни 2022 г., 13 януари 2022 г. и 11 януари 2021 г. относно положението с правата на човека в Ислямска република Иран, — като взе предвид изявлението на министрите на външните работи на държавите от Г-7 от 4 ноември 2022 г., — като взе предвид заключенията на Съвета по външни работи на ЕС от 12 декември 2022 г., — като взе предвид санкциите срещу ирански лица и образувания, приети от Съвета на ЕС на 12 април 2021 г., 17 октомври 2022 г., 20 октомври 2022 г. и 14 ноември 2022 г., както и Решение за изпълнение (ОВППС) 2022/2433 на Съвета от 12 декември 2022 г. (3), — като взе предвид санкциите на Ислямска република Иран срещу европейски и британски образувания и физически лица, — като взе предвид изявленията на говорителя на Европейската служба за външна дейност (ЕСВД) от 7 януари 2023 г. относно екзекуциите на Мохамед Мехди Карами и Сайед Мохамед Хосейни, от 8 декември 2022 г. относно екзекуцията на Мохсен Шекари и от 15 януари 2023 г. относно екзекуцията на Алиреза Акбари, — като взе предвид декларацията от името на ЕС на върховния представител на Съюза по въпросите на външните работи и политиката на сигурност от 25 септември 2022 г. относно Иран и изявлението на говорителя на Европейската служба за външна дейност от 19 септември 2022 г. относно смъртта на Джина Махса Амини, — като взе предвид съобщението за медиите на говорителя на ЕСВД от 9 януари 2023 г., с което посланикът на Ислямска република Иран бе призован пред Европейския съюз, — като взе предвид изявленията на председателя на своята делегация за връзки с Иран от 22 септември 2022 г., 9 ноември 2022 г. и 13 декември 2022 г.,
(1) (2) (3)
Приети текстове, P9_TA(2022)0352.
ОВ C 342, 6.9.2022 г., стр. 286.
Решение за изпълнение (ОВППС) 2022/2433 на Съвета от 12 декември 2022 г. за прилагане на Решение 2011/235/ОВППС относно ограничителни мерки, насочени срещу определени лица и образувания с оглед на положението в Иран (ОВ L 318 I, 12.12.2022 г., стр. 36).